Britaniyalik mutaxassis O‘zbekistonda mahorat darslari tashkil etdi

Britaniyalik mutaxassis tomonidan O‘zbekiston Bank-moliya akademiyasida mahorat darslari tashkil etildi. Bu haqda Gov.uk xabar berdi.

Joriy yilning 24—28-fevral kunlari Bank-moliya akademiyasida ta’lim olayotgan 50 nafar talaba uchun Bath universitetidan tashrif buyurgan doktor Ian Krouford xalqaro moliya bozorlari va chet davlatlardan sarmoyalar jalb etish uchun yaratilgan institutlar haqida seminarlar o‘tkazdi. Ma’ruzalar faqat ingliz tilida o‘qildi. Bir hafta davomida o‘tkazilgan master-klass tadbirlari Buyuk Britaniya Elchixonasi homiyligida hamda Britaniya Kengashi va Bath universiteti hamkorligida tashkil etildi. 
Yopilish marosimida professor Adham Bekmurodov, Bank-moliya akademiyasi rektori Jorj Edgar, Buyuk Britaniya elchisi Stiv MakNalti, Britaniya Kengashining direktori va doktor Ian Krouford kursni muvaffaqiyatli tugatgan talabalarga sertifikatlar topshirdi.
Buyuk Britaniya Elchixonasi va Britaniya Kengashi hamkorligida bunday mahorat darslari ikkinchi bora o‘tkazilmoqda. Avvalgi dastur 2012-yilda tashkil etilib, unda Bath va London Metropolitan universitetlarining mutaxassislari audit, mablag‘ va soliqlar tizimi haqida ma’ruzalar o‘qigan.